wickkiey/tamil-wikipedia-markdown huggingface dataset:
# ஜார்ஜ் ஆன்ட்ரூஸ்


**ஜார்ஜ் ஐர் ஆண்ட்ரூஸ்** (*George Eyre Andrews*) என்பவர் ஒரு அமெரிக்க கணிதவியலாளர் ஆவார். 1938 ஆம் ஆண்டு டிசம்பர் மாதம் 4 ஆம் நாள் பிறந்தார்.. இவர் தனது இளங்கலைப் படிப்பை ஓரிகான் மாநில பல்கலைக்கழகத்தில் கற்றார். 2008-2009 காலகட்டத்தில் இவர் அமெரிக்கன் கணிதவியல் சங்கத்தின் தலைவராக இருந்தார்.  

## பங்களிப்புகள்
ஆண்ட்ரூஸின் பங்களிப்புகளில் பல ஒரு பொருள் நூல்களாகும். 250 இற்கும் மேற்பட்ட ஆராய்ச்சி மற்றும் q-தொடர்கள், சிறப்பு சார்புகள், சேர்வியல் மற்றும் பயன்பாடுகள் பற்றிய சிறப்பான கட்டுரைகளும் உள்ளன.  
இவர் எண் பிரிவினை கோட்பாட்டில் உலகின் முன்னணி நிபுணராகக் கருதப்படுகிறார். 1976 இல் இராமானுசரின் காணாமல் போன குறிப்பு ஏட்டினை கண்டுபிடித்தார். இவர் கணிதக் கற்பித்தலில் ஆர்வம் கொண்டவர். இவர் 1997 ஆம் ஆண்டில் அமெரிக்க கலை மற்றும் அறிவியல் கழகத்தில் உறுப்பினராகத் தேர்ந்தெடுக்கப்பட்டார். 1998 ஆம் ஆண்டில் பெர்லினில் நடந்த கணிதவியலாளர்களின் சர்வதேச காங்கிரசால் அழைக்கப்பட்ட சிறப்பு பேச்சாளராக இருந்தார். 2012 ஆம் ஆண்டில் இவர் அமெரிக்கன் கணிதவியல் சங்கத்தின் உறுப்பினரானார்.  
1998 ஆம் ஆண்டில் பர்மா பல்கலைக்கழகம், 2002 ஆம் ஆண்டில் புளோரிடா பல்கலைக்கழகம், 2004 ஆம் ஆண்டில் வாட்டர்லூ பல்கலைக்கழகம், 2012 ஆம் ஆண்டில் இந்தியாவின் கும்பகோணத்தில் உள்ள சாஸ்த்ரா பல்கலைக்கழகம் மற்றும் 2014 ஆம் ஆண்டில் அர்பானா-சாம்பேனில் உள்ள இல்லினாய்ஸ் பல்கலைக்கழகம் இவருக்கு கௌரவ டாக்டர் பட்டம் வழங்கின.  

## வெளியீடுகள்
- *Selected Works of George E Andrews (With Commentary)* (World Scientific Publishing, 2012, )
- *Number Theory* (Dover, 1994, )
- *The Theory of Partitions* (Cambridge University Press, 1998, )
- *Integer Partitions* (with Eriksson, Kimmo) (Cambridge University Press, 2004, )
- *Ramanujan's Lost Notebook: Part I* (with Bruce C. Berndt) (Springer, 2005, )
- *Ramanujan's Lost Notebook: Part II*, (with Bruce C. Berndt) (Springer, 2008, )
- *Ramanujan's Lost Notebook: Part III*, (with Bruce C. Berndt) (Springer, 2012, )
- *Ramanujan's Lost Notebook: Part IV*, (with Bruce C. Berndt) (Springer, 2013, )
- "Special functions" by George Andrews, Richard Askey, and Ranjan Roy, *Encyclopedia of Mathematics and Its Applications*, The University Press, Cambridge, 1999.
# அராசியே


**அராசியே** (தாவர வகைப்பாட்டியல்:*Araceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், சசு<small>(Juss.)</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Gen. Pl. [Jussieu] 23. 1789 [4 Aug 1789] (1789)  
APG IV அறிவித்த தாவக்குடும்பங்களில் ஒன்றாக இக்குடும்பம் இருக்கிறது.  

## இணைப்பெயர்கள்
இணைப்பெயர் என்பது ஒரு தாவரத்தின் முந்தைய வகைப்பாட்டின் பெயராக இருக்கலாம். தொடர்ந்து ஏற்படும் தாவரவியல் கண்டுபிடிப்பின் காரணமாக, இரு தாவரத்தின் பெயரை மாற்ற வேண்டிய சூழல் ஏற்படுகிறது. இப்பெயர்களை பேணுவதன் மூலம், குழப்பங்கள் தவிர்க்கப்படுகின்றன. இணைப்பெயர்கள்/வேறுபெயர்கள் என்பன இரு வகைப்படும். 1) ஒற்றைவகையது (Monotypic), 2) வேறுவகையது (Heterotypic). இதில் மொத்தம் 1 வேறு பெயர்கள் உள்ளன.  

- வேறுவகைய இணைப்பெயர்கள்
1. *Lemnaceae*
  1. இப்பேரினத்தாவரவியலாளர்: கியூ குறிப்பேடு:

## இதன் பேரினங்கள்
இக்குடும்பத்தின் கீழ், 142 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.
# கலங்கரைவிளக்கம் மெற்றோ நிலையம்



**கலங்கரைவிளக்கம் மெற்றோ நிலையம்** (*Lighthouse metro station*) என்பது சென்னை மெட்ரோவின் இரண்டாம் கட்டத்தில் கட்டப்பட்டு வரும் மெட்ரோ ரயில் நிலையமாகும். இந்த நிலையம் சென்னை மெட்ரோவின் 4வது பாதையில் உள்ள 30 நிலையங்களில் ஒன்றாகும். இது இப்பாதையில் உள்ள 12 நிலத்தடி நிலையங்களில் ஒன்றாகும். இது கலங்கரை விளக்கம் மற்றும் பூந்தமல்லி புறவழிச்சாலை மெற்றோ இடையே உள்ள முனைய நிலையம் ஆகும். இந்த நிலையம் திருவல்லிக்கேணி, மயிலாப்பூர் மற்றும் சாந்தோம் பகுதிகளுக்குச் சேவையாற்றும் நிலையமாகும்.  

## வரலாறு
நிலையத்தின் கட்டுமானம் 2021-ல் தொடங்கியது. ஆசிய வளர்ச்சி வங்கி மூலம் கட்டுமானப் பணிகள் மேற்கொள்ளப்படுகின்றன.  

### கட்டுமானம்

## நிலையம்
கலங்கரை விளக்கம் என்பது வழித்தடம் 4-ல் அமைந்துள்ள ஒரு நிலத்தடி மெற்றோ நிலையம். இது தரையிலிருந்து சுமார் 18 முதல் 20 மீட்டர் ஆழத்தில் கட்டப்படும். இது இராதாகிருஷ்ணன் சாலை மற்றும் காமராசர் சாலை சந்திப்பில், மெரினா கடற்கரையில் காந்தி சிலைக்குக் கீழே கட்டப்படுகிறது.  

### நிலைய அமைப்பு
கலங்கரை விளக்கம் மெற்றோ நிலையத்திற்கு இரண்டு நுழைவாயில்கள் இருக்கும். அதில் ஒன்று கலங்கரை விளக்கத்திற்கு அருகில் இருக்கும்.  

| **L1** | இடைநிலை | கட்டணக் கட்டுப்பாடு, நிலைய முகவர், பயணச்சீட்டு/ கடைகள் |
| --- | --- | --- |
| **L2** | <small></small></img> |  |
| <span>**தளம் 1**

</span><span>**தெற்கு நோக்கி**</span> | நோக்கி → பூந்தமல்லி புறவழிச்சாலை <small>அடுத்த நிலையம் பட்டிணப்பாக்கம் மெற்றோ நிலையம்</small> |  |
| <span>**தளம் 2**

</span><span>**வடக்கு நோக்கி**</span> | நோக்கி ← லைட்ஹவுஸ் <small>டெர்மினஸ்</small> |  |
| <small></small> |  |  |
| **L2** | } |  |

### பயன்பாடு
2025ஆம் ஆண்டில், பயன்பாட்டிற்கு வரும் கலங்கரைவிளக்கம் மெற்றோ நிலையத்தை தினமும் சுமார் 5,000 பேர் பயன்படுத்துவார்கள் என்று மதிப்பிடப்பட்டுள்ளது.  

## மேலும் பார்க்கவும்
- சென்னை
- சென்னை மெட்ரோ நிலையங்களின் பட்டியல்
- சென்னையில் ரயில் நிலையங்கள்
# சீரியம்(III) செலீனேட்டு



**சீரியம்(III) செலீனேட்டு** (*Cerium(III) selenate*) என்பது Ce<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செலீனிக் அமிலமும் மற்றும் சீரியம்(III) கார்பனேட்டும் சேர்ந்து வினைபுரிவதன் மூலம் சீரியம்(III) செலீனேட்டு உருவாகிறது. கரைப்பானை ஆவியாக்கினால் படிகங்கள் வீழ்படிவாக்க் கிடைக்கின்றன. சீரியம்(III) செலினேட்டையும் சீசியம் செலினேட்டையும் நீரிய கரைசலில் கலந்து பின்னர் ஆவியாக்கினால் இரட்டை உப்பான CsCe(SeO<sub>4</sub>)<sub>2</sub>·4H<sub>2</sub>O படிகங்களாக உருவாகும்.
# சீரியம்(IV) செலீனேட்டு



**சீரியம்(IV) செலீனேட்டு** (*Cerium(IV) selenate*) என்பது Ce(SeO<sub>4</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  

## தயாரிப்பு
சூடான செலீனிக் அமிலமும் சீரியம்(IV) ஐதராக்சைடும் சேர்ந்து வினைபுரிவதன் மூலம் சீரியம்(IV) செலினேட்டு உருவாகிறது. உருவாகும் கரைசலை படிகமாக்கினால் சீரியம்(IV) செலீனேட்டின் நான்கு நீரேற்று உருவாகிறது.  

## பண்புகள்
Pbca என்ற இடக்குழுவில் a = 9.748 Å, b = 9.174 Å, and c = 13.740 Å என்ற அலகு செல் அளவுருக்களுடன் சீரியம்(IV) செலீனேட்டு படிகமாகிறது.  

சீரியம்(IV) செலீனேட்டு தண்ணீருக்கு வெளிப்படும் போது நீராற்பகுப்பு அடைகிறது. ஐதரசன் பெராக்சைடைப் பயன்படுத்தி மூவிணைதிற சீரியமாக இதைக் குறைக்கலாம்.
# இவோன் ராபர்ட்சு

**இவோன் ராபர்ட்சு** ( *Yvonne Roberts* ) (பிறப்பு 1948) ஓர் ஆங்கில பத்திரிகையாளர் ஆவார்.  

## சுயசரிதை
இவர் பக்கிங்காசையரில் உள்ள நியூபோர்ட் பேக்னெலில் பிறந்தார். இவரது சிறுவயதிலேயே இவரது குடும்பம் மாட்ரிட்டுக்கு குடிபெயர்ந்தது. அங்கு இவர் தனது குழந்தைப் பருவம் முழுவதும் பல இடங்களில் வாழ்ந்தார். இவோன், 1967 மற்றும் 1969 க்கு இடையில் வார்விக் பல்கலைக்கழகத்தில் கல்வி கற்றார். வரலாற்றாசிரியர் இ. பி. தாம்சன் அவர்களிடமும் கல்வி கற்றார்.  

## தொழில் வாழ்க்கை

1969 இல் *நார்தாம்ப்டன் குரோனிக்கிள் &amp;amp; எக்கோ* என்ற பத்திரிக்கை மூலம் பத்திரிகைத் துறையில் இவரது வாழ்க்கை தொடங்கியது. இது 1971 வரை வெளியீட்டில் இருந்தது.  

இவோன், *வீக்கெண்ட் வேர்ல்ட்* (1972-77), *தி லண்டன் ப்ரோகிராம்* (1977-79) மற்றும் 1988 இலிருந்து *திஸ் வீக்* போன்ற பத்திரிக்கைகளில் பணிபுரிந்தார். மேலும், சிலகாலமே வெளிவந்த *நியூஸ் ஆன் சண்டே* என்ற பத்திரிக்கையிலும் பணிபுரிந்தார். மேலும் *தி டைம்ஸ்*, *ஈவினிங் ஸ்டாண்டர்ட்*, *நியூ ஸ்டேட்ஸ்மேன்* மற்றும் *தி இன்டிபென்டன்ட்* ஆகியவற்றிலும் பங்களித்துள்ளார். தான் முன்னணி எழுத்தாளராகப் பணியாற்றிய தி அப்சர்வர் என்ற நாளேடில் 1990 இல் சேர்ந்தார். . பின்னர், இசுடீவன் இசுகாட் என்பவருடனான திருமணம் மூலம் கிரேஸசு இசுகாட் என்ற மகள் பிறந்தார். இவரது கணவர் பல ஆண்டுகளாக பிபிசியின் பனோரமாவில் தயாரிப்பாளராக இருந்தார். 2016-17 இல், இவர் சசெக்சு பல்கலைக்கழகத்தில் முதல் அரசியல் எழுத்தாளராக இருந்தார்.
# சோ பில்கர்


**சோ பில்கர் (Zoe Pilger** ) (பிறப்பு 1984) ஓர் ஆங்கில எழுத்தாளரும் மற்றும் கலை விமர்சகரும் ஆவார். இவரது முதல் புதினமான *ஈட் மை ஹார்ட் அவுட்*, பெட்டி திசாசுக் விருதையும் சோமர்செட் மாம் விருதையும் வென்றது.  

## ஆரம்ப வாழ்க்கை மற்றும் தொழில்
பத்திரிக்கையாளர்களான ஜான் பில்கர் மற்றும் இவோன் ராபர்ட்சு ஆகியோரின் மகளான, கேம்பிரிச்சுப் பல்கலைக்கழகத்தில் சமூகம் மற்றும் அரசியல் அறிவியல் படித்தார். இவர் இலண்டன் பல்கலைக்கழகத்தின் ஒப்பீட்டு இலக்கியத்தில் முதுகலை பட்டமும் பெற்றார். இவரது முதல் புதினமான *ஈட் மை ஹார்ட் அவுட்*, 2014 இல் சர்ப்பண்ட்ஸ் டெயில் வெளியிட்டது. இது நவீன காதல் பற்றிய பின்நவீன பெண்ணிய நையாண்டி என்று விவரிக்கப்பட்டுள்ளது. தனது 23 வயதில் தனக்கு அறிமுகமில்லாத கடலோர நகரத்தில் வாழ்ந்த காலத்தில் இது உருவாக்கப்பட்டது.  

இவர் பெண் கலைஞர்களின் படைப்புகளில் காதல் மற்றும் பாலியலில் துன்பத்தை ஏற்படுத்தி இன்பம் அடைதல் குறித்து ஆராய்ச்சி செய்து முனைவர் பட்டம் பெற்றார். பில்கர் தற்போது இலண்டனில் வசிக்கிறார்.
# எர்பியம்(III) செலீனேட்டு



**எர்பியம்(III) செலீனேட்டு** (*Erbium(III) selenate*) என்பது Er<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீரிலியாக அல்லது எண்ணீரேற்றாக இச் சேர்மம் காணப்படுகிறது.  

## தயாரிப்பு
செலீனிக் அமிலத்தில் எர்பியம் ஆக்சைடை கரைக்கும் போது இக்கரைசலில் இருந்து ஒற்றைச்சரிவச்சு எர்பியம்(III) செலீனேட்டு எண்ணீரேற்று படிகமாகிறது.:  
:  

## பண்புகள்
எர்பியம்(III) செலீனேட்டு எண்ணீரேற்று முதலில் வெப்பமாக்குவதன் மூலம் நீரிழப்பு செய்யப்பட்டு நீரிலி வடிவம் பெறப்படுகிறது. தொடர்ந்து மேலும் சூடாக்கினால் எர்பியம் செலீனைட்டும் இறுதியாக எர்பியம்(III) ஆக்சைடும் கிடைக்கின்றன.  

நீரிய கரைசலில் K<sub>3</sub>Er(SeO<sub>4</sub>)<sub>3</sub>·nH<sub>2</sub>O மற்றும் NH<sub>4</sub>Er(SeO<sub>4</sub>)<sub>2</sub>·3H<sub>2</sub>O, ஆகிய இரட்டை உப்புகளையும் இது உருவாக்கும்.
# அபீசு கொரியானா


**அபீசு கொரியானா** (தாவர வகைப்பாட்டியல்: *Abies koreana*, </link> , *குசாங் நாமு* ), **கொரிய ஃபிர்**, யேயு தீவு உட்பட தென் கொரியாவின் உயரமான மலைகளுக்குச் சொந்தமான ஒரு வகை தேவதாரு மரம் ஆகும். இது உயரத்தில் வளரும். இது அதிக மழைப்பொழிவு, குளிர், ஈரப்பதமான கோடை, கடுமையான குளிர்கால பனிப்பொழிவு கொண்ட மிதவெப்ப மழைக்காடுகளில் வளரும் இயல்புடையதாகும்.  

## வளரியல்புகள்
இது உயரம் வரை வளரும் தன்மை கொண்டது. இது சிறிய, நடுத்தர அளவிலான பசுமையான ஊசியிலை மரவகையாகும். இது வரையிலான தண்டு விட்டம் கொண்டு சிறியதாகவும், சில வேளைகளில் மரக் கோட்டுப் புதர் செடியாகவும் இருக்கும். பட்டை பிசின் கொப்புளங்களுடன் மென்மையாகவும், சாம்பல்-பழுப்பு நிறமாகவும் இருக்கும். இலைகள் ஊசி போன்ற தட்டையானது, நீளம் அகலம் தடிமன், மேலே பளபளப்பான அடர் பச்சை , கீழே இரண்டு பரந்த, தெளிவான வெள்ளை நிற ஸ்டோமாட்டா பட்டைகளும், நுனியில் சிறிது சுழித்தும் இருக்கும். இலையின் அமைப்பு சுருளின் மீது சுழலாக இருக்கும், ஆனால் ஒவ்வொரு இலையும் அடிவாரத்தில் மாறி மாறி முறுக்கப்பட்டு, அவை பெரும்பாலும் துளிரின் இருபுறமும் மேலேயும் கீழேயும் அமைய, துளிருக்குக் கீழே குறைவான முறுக்கு இருக்கும். தளிர்கள் முதலில் பச்சை-சாம்பலாகவும், முதிர்ச்சியடைந்த பின் இளஞ்சிவப்பு-சாம்பலாகவும், சிதறிய நுண்ணிய பூப்புடன் இருக்கும். கூம்புகள் நீளம் ஆகும்; அகலம் ஆகும். இவை முதிர்ச்சிக்கு முன் பரந்த, அடர் ஊதா-நீலத்தில் அமையும்; செதில்கள் நீளமாக, பச்சை அல்லது மஞ்சள் நிறத்தில் இருக்கும், மேலும் மூடிய கூம்பில் உள்ள செதில்களுக்கு இடையே வெளிப்படும். பொலன்(மகரந்தச்) சேர்க்கைக்கு சுமார் 5-6 மாதங்களுக்குப் பிறகு கூம்புகள் முதிர்ச்சியடையும் போது இறக்கைகள் கொண்ட விதைகள் வெளியிடப்படும்.  

## பயிரீடு
மிதவெப்பக் காலநிலையில் பூங்காக்கள், தோட்டங்களில் வளரும் இந்தக் கொரியத் தேவதாரு மிகவும் பரவலாக வழக்கில் உள்ள அலங்கார தாவரமாகும். இது அதன் பசுமைக்காக வளர்க்கப்படுகிறது, ஆனால் இளம் மரங்களில் கூட மட்டுமே அதிக கூம்பு ஆக்கத்துக்காக வளர்க்கப்படுகிறது. பின்வருபவை அரசு தோட்டக்கலைக் கழகத்தின் தோட்டத் தகைமை விருதைப் பெற்றுள்ளன:  

- *ஏ. கொரியனா* (≥ 12 மீ)
- *ஏ. கொரியனா* 'சிசு' (0.5–1 மீ)
- *ஏ. கொரியனா* 'கோகவுட்டின் ஐஸ் பிரேக்கர்' (0.5–1 மீ)
- *ஏ. கொரியானா* 'சில்பர்லாக்' (2.5–4 மீ)

## வாழ்விடம்
தென் கொரியாவின் யேயு தீவில் உள்ள கலாசன் மலையில், காட்டுக் கொரியத் தேவதாருவின் மிகப்பெரிய அளவில் வளர்க்கப் படுகிறது.  

## பயன்
கொரியத் தேவதாரு கிறிஸ்துமஸ் மரமாகவும் பயன்படுத்தப்படுகிறது.  

## காட்சியகம்
# ஓல்மியம்(III) செலீனேட்டு



**ஓல்மியம்(III) செலீனேட்டு** (*Holmium(III) selenate*) என்பது Ho<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீரிலியாக அல்லது எண்ணீரேற்றாக இச் சேர்மம் காணப்படுகிறது.  

## தயாரிப்பு
செலீனிக் அமிலத்தில் ஓல்மியம்(III) ஆக்சைடை கரைத்து விளைபொருளை ஆவியாக்கி படிகமாக்கினால் ஓல்மியம்(III) செலீனேட்டு உருவாகும். K3Ho(SeO4)3·nH2O,[2] NH4Ho(SeO4)2·3H2O[3] மற்றும் CH3NH3Ho(SeO4)2·5H2O போன்ற அணைவு உப்புகளைப் பெற கரைசலில் உள்ள மற்ற செலினேட்டுகளுடன் இணைந்து படிகமாக்குகிறது.
# முனைய வட்டணை



ஒரு **முனைய வட்டணை** (**polar orbit)** என்பது, ஒரு செயற்கைக்கோள் சுற்று<nowiki/>ம் வான்பொருளின் இரு முனைகளுக்கும் மேலே அல்லது கிட்டத்தட்ட மேலே (பொதுவாக புவி போன்ற ஒரு கோள், ஆனால் நிலா அல்லது சூரியன் போன்ற மற்றொரு வான்பொருளாக அமையலாம்) ஒவ்வொரு சுழற்சியிலும் செல்லும் வட்டணையாகும். இது வான்பொருள் நடுவரைக்குச் சுமார் 60-90 பாகை சாய்வைக் கொண்டிருக்கும்.  

முனைய வ்ட்டணையில் செயற்கைக்கோள்களை<nowiki/>ச் செலுத்துவதற்கு, அதே உயரத்தில் உள்ள புவிநடுவரைக்கு அருகில் உள்ள வட்டணையை விட, கொடுக்கப்பட்ட ஏந்துசுமையைக் கொடுக்கப்பட்ட உயரத்திற்கு செலுத்த, ஒரு பெரிய ஏவுகணை தேவைப்படுகிறது, ஏனெனில் அது புவியின் சுழற்சி வேகத்தைப் பயன்படுத்திக் கொள்ள முடியாது. ஏவுதளத்தின் இருப்பிடம், முனைய வட்டணையின் சாய்வு ஆகியவற்றைப் பொறுத்து, ஏவுர்தி 460 மீ/நொ வேகத்தில் டெல்டா-வி ஆற்றலை இழக்க நேரிடும். தாழ் புவி வட்டணையை அடையவே தோராயமாக 5% டெல்டா-வி ஆற்றல் தேவைப்படுகிறது.  

## பயன்பாடு
முனைய வட்டணைகள் புவி-படம்பிடிக்க, உளவுச் செயற்கைக்கோள்கள், சில வானிலை செயற்கைக்கோள்களுக்குப் பயன்படுகின்றன. இரிடியம் செயற்கைக்கோள் விண்மீன் தொலைத்தொடர்பு சேவைகளை வழங்க முனைய வட்டணையைப் பயன்படுத்துகிறது.  

அருகிலுள்ள துருவ சுற்றுப்பாதை செயற்கைக்கோள்கள் பொதுவாக சூரிய-ஒத்தியங்கும் வட்டணையைத் தேர்ந்தெடுக்கின்றன, அங்கு ஒவ்வொரு அடுத்தடுத்த வட்டணைக் கடந்த நாளின் அதே உள்ளூர் நேரத்தில் நிகழ்கிறது. தொலையுணர்தல் போன்ற சில பயன்பாடுகளுக்கு, காலப்போக்கில் *ஏற்படும் மாற்றங்கள்* உள்ளூர் நேர மாற்றங்களால் மாற்றப்படாமல் இருப்பது இன்றியமையாதது. கொடுக்கப்பட்ட கடப்பில் அதே உள்ளூர் நேரத்தை வைத்திருப்பதற்கு, வட்டணக் காலம் குறுகியதாக இருக்க வேண்டும், இதற்குத் தாழ் வட்டணை தேவைப்படுகிறது. இருப்பினும், வளிமண்டலத்திலிருந்தான இழுவை காரணமாக மிகத் தாழ் வட்டணைகள் விரைவாக சிதைகின்றன . பொதுவாக பயன்படுத்தப்படும் உயரங்கள் 700 முதல் 800 கிமீ வரை இருக்கும்.&nbsp; இந்நிலை சுமார் 100 மணித்துளிகள் வட்டணைக் காலத்தை உருவாக்குகிறது.
# ஈயம்(II) செலீனேட்டு



**ஈயம்(II) செலீனேட்டு** (*Lead(II) selenate*) என்பது PbSeO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  

## தயாரிப்பு
ஐதரசன் பெராக்சைடுடன் ஈயம்(II,IV) ஆக்சைடு மற்றும் செலீனியம் டையாக்சைடு ஆகியவற்றின் கலவையை வினைபுரியச் செய்தால் ஈயம்(II) செலீனேட்டைப் பெறலாம். ஈயம்(II) செலீனேட்டு தண்ணீரில் மிகச் சிறிதளவு கரையும். வீழ்படிவாகவும் இது கிடைக்கும்.  

:: + → ↓
# நிக்கல்(II) செலீனேட்டு



**நிக்கல்(II) செலீனேட்டு** (*Nickel(II) selenate*) என்பது NiSeO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிக்கலின் செலீனேட்டு உப்பாக இது கருதப்படுகிறது.  

## தயாரிப்பு
செலீனிக்கு அமிலத்துடன் நிக்கல்(II) கார்பனேட்டைச் சேர்த்து வினைபுரியச் செய்தால் நிக்கல்(II) செலீனேட்டு உருவாகும்.  

:<math>\mathrm{ NiCO_3 \ + H_2SeO_4 \rightarrow NiSeO_4 + H_2O + CO_2 \uparrow}</math>  
## பண்புகள்
நிக்கல்(II) செலினேட்டு அறுநீரேற்று பச்சை நிற திண்மப் பொருளாகும். 100 ° செல்சியசு வெப்பநிலையில் நிக்கல்(II) செலீனேட்டு மெதுவாக நீர் மூலக்கூறை இழந்து P21/n (எண். 14) என்ற இடக்குழுவில் நான்கு நீரேற்றாக மாறுகிறது. 510 பாகை செல்சியசு வெப்பநிலையில், நிக்கல்(II) செலினேட்டு நேரடியாக நிக்கல் செலினைட்டாக சிதைகிறது. இது மேலும் சூடாக்கும்போது நிக்கல் ஆக்சைடு மற்றும் செலினியம் டையாக்சைடாக சிதைகிறது  
::<math>\mathrm{ NiSeO_4\cdot 6H_2O \ \xrightarrow[-H_2O]{100\,^\circ C}\ NiSeO_4\cdot 4H_2O \ \xrightarrow[-H_2O]{300\,^\circ C}\ NiSeO_4\cdot H_2O \ \xrightarrow[-H_2O]{390\,^\circ C}\ NiSeO_4 \ \xrightarrow[-O_2]{510\,^\circ C}\ NiSeO_3 \ \xrightarrow[-SeO_2]{690\,^\circ C}\ NiO }</math>  

நிக்கல்(II) செலீனேட்டும் பொட்டாசியம் செலீனேட்டும் சேர்க்கப்பட்டு குளிர்வித்து சூடான் நீரிய கரைசலில் படிகமாக்கினால் நீப்-பச்சை நிற [Ni(H<sub>2</sub>O)<sub>6</sub>](SeO<sub>4</sub>)<sub>2</sub>. உருவாகும்.  

:<math>\mathrm{ K_2SeO_4 \ + NiSeO_4 + 6H_2O \rightarrow K_2[Ni(H_2O)_6](SeO_4)_2 }</math>
# வால்டர் மிகுலா


**வால்டர் மிகுலா** (*Walter Migula*, 23 சூன் 1938 – 4 நவம்பர் 1863) ஒரு செருமானியத் தாவரவியலாளர் ஆவார். இவர் புருசியாவில் உள்ள சைரோவா கிராமத்தில் பிறந்தார் (தற்போது இது போலந்து நாட்டுப் பகுதி). இவர் 1938 ஆண்டு செருமனியில், ஐசனா என்ற நகரில் இயற்கை எய்தினார்.  

1890 ஆம் ஆண்டு முதல் இவர் கார்ல்ஸ்ரூ தொழில்நுட்ப நிறுவனத்தின் தாவரவியல் துறையில் பல ஆண்டுகளாக பேராசிரியராகப் பணியாற்றினார். மேலும் அந்த நிறுவனத்தில் உணவு ஆராய்ச்சி, தாவரவியல் ஆராய்ச்சி மற்றும் பாக்டீரியா ஆராய்ச்சிகளில் ஈடுபட்டு வந்தார்.இவர் ஐசனா நகரில் தாவரவியல் ஆராய்ச்சி கல்வியியல் நிறுவனத்தில் பேராசிரியராகவும் பணியாற்றினார்.
# சத்தியா ஸ்டுடியோஸ்

**சத்யா ஸ்டுடியோஸ்,** (முன்பு **நெப்டியூன் ஸ்டுடியோஸ்** என்று அழைக்கப்பட்டது) என்பது தமிழ்நாட்டின் சென்னையில் உள்ள ஒரு இந்திய திரைப்பட படப்பிடிப்பு வளாகம் ஆகும். இது மிகவும் பழமையான திரைப்பட படப்பிடிப்பு வளாகங்களில் ஒன்றாகும். இது முன்பு "நெப்டியூன் ஸ்டுடியோ" என்று அழைக்கப்பட்டது. இந்தப் படப்பிடிப்பு வளாகத்தை முன்னாள் நடிகரும், தமிழ்நாட்டின் மறைந்த முதலமைச்சருமான ம. கோ. இராமச்சந்திரன் வாங்கினார். பின்னர் அதை சத்யா ஸ்டுடியோஸ் என்று பெயர் மாற்றினார்.  

## வரலாறு

### லலிதா சினிடோன் மற்றும் நேஷனல் தியேட்டர்ஸ் லிமிடெட் ஆக
முதலில் சி. வி. ராமன் என்பவரால் தொடங்கப்பட்டது. அவர் ஆற்காடு நவாப்பிடமிருந்து சுமார் 25 ஏக்கர் நிலத்தை குத்தகைக்கு எடுத்தார். இந்த சொத்து அடையாறில் வடக்கே பசுமைவழிச் சாலை, தெற்கே அடையாறு ஆறு, புரூடி கோட்டையகத்தை எல்லைகளாக கொண்டிருந்தது.  

ரூ. 150 மாத வாடகையில் எடுக்கபட்ட இந்த இடத்தில் 'லலிதா சினிடோன்' படப்பிடிப்பு வளாகத்தை நிறுவுவது நோக்கமாக கொண்டது. இருப்பினும், தயாரிப்பு நிறுவனம் நிதி சிக்கல்களை எதிர்கொண்டது. மேலும் எந்த திரைப்படத்தையும் தயாரிக்கவும் இல்லை. இதையடுத்து, காசி செட்டியார் மற்றும் ஆர். பிரகாஷ் ஆகியோரை பங்குதாரர்களாக கொண்டு சி. வி. இராமன் புதிதாக நிறுவிய 'நேஷனல் தியேட்டர்ஸ் லிமிடெட்' என்ற நிறுவனத்தின் வசம் வளாகம் மாறியது. 1932 ஆம் ஆண்டு ஆர். பிரகாஷ் இயக்கிய `விஷ்ணு லீலா' என்ற ஊமைப் படம்தான் ஸ்டுடியோவிலிருந்து வெளிவந்த முதல் படம். பின்னர் என்.டி.எல். நிறுவனமும் பிரச்சனைகளில் மூழ்கியது. சி.வி இராமன் மற்றொரு தயாரிப்பு நிறுவனமான "மீனாட்சி சினிடோன்" ஐ இதே வளாகத்தின் ஒரு பகுதியில் தொடங்கினார்.  

### மீனாட்சி சினிடோனாக
மீனாட்சி சினிடோன் சி. வி. ராமனால் பிரபல இந்திய தொழிலதிபரும், கொடையாளருமான அழகப்ப செட்டியாருடன் துவக்கப்பட்டது. 1930 களில் ஊமைத் திரைப்பட சகாப்தத்தில் நெப்டியூன் ஸ்டுடியோவை நிறுவிய பிரபல திரைப்படத் தயாரிப்பாளர் கே. சுப்ரமணியம் இந்த இடத்தை வாங்கினார். அவரின் மற்றொரு திட்டத்தில் பிற இயங்குபட தயாரிப்பாளர்களும் இணைகி்ன்றனர். அது எஸ். எஸ். வாசனின் கீழ் ஜெமினி ஸ்டுடியோவாக பிற்காலத்தில் மாறியது. 1934 ஆம் ஆண்டில், ஸ்டுடியோவானது தமிழ் பேசும் படமான "பவளக்கொடி"யை வெளியிட்டது. அதில் தென்னிந்தியாவின் முதல் உச்ச நட்சசத்திரமான எம். கே. தியாகராஜ பாகவதர் மற்றும் அதன் இயக்குநராக மாறிய திரைப்படத் தயாரிப்பாளரான கே. சுப்பிரமணியம் மற்றும் நட்சத்திர நடிகை எஸ்.டி.சுப்புலட்சுமி ஆகியோரின் அறிமுகமாயினர்.  

### ஜூபிடர் பிக்சர்சின் கீழ்

### சத்யா ஸ்டுடியோவாக
நெப்டியூன் ஸ்டுடியோஸ் பின்னர் ம. கோ. இராமச்சந்திரன் குடும்பத்தால் வாங்கப்பட்டது. அவர் அதை சத்யா ஸ்டுடியோஸ் பிரைவேட் லிமிடெட் என்று பெயர் மாற்றினார். இப்போது இங்கு டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி என்ற பெயரில் பெண்களுக்கான கல்லூரி செயல்பட்டு வருகிறது.
# லீலா ராம்



**லீலா ராம்** (*Leela Ram*) இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார்.2019 ஆம் ஆண்டு நடைபெற்ற அரியானா சட்டமன்றத் தேர்தலில் கைத்தல் தொகுதியில் போட்டியிட்டு இவர் தேர்ந்தெடுக்கப்பட்டார். 14 ஆவது மற்றும் 10 ஆவது அரியானா சட்டமன்றங்களில் லீலா ராம் சட்டமன்ற உறுப்பினராக பணியாற்றினார்.  

## தனிப்பட்ட வாழ்க்கை
லீலா ராம் 1961 ஆம் ஆண்டு ஏப்ரல் மாதம் 20 ஆம் தேதி அரியானாவின் கைத்தல் மாவட்டத்தில் உள்ள குல்தரன் தாலுக்கா உச்சானா கிராமத்தில் இயந்து ராமுக்கு மகனாகப் பிறந்தார். பல்பீர் கவுர் என்ற பெண்ணை திருமணம் செய்து கொண்டார். தம்பதியருக்கு ஒரு மகள் உள்ளார்.  

## அரசியல் வாழ்க்கை
லீலா ராம் 2000 முதல் 2005 ஆம் ஆண்டு வரை இந்திய தேசிய லோக்தள கட்சி வேட்பாளராக கைத்தல் தொகுதியில் இருந்து தேர்ந்தெடுக்கப்பட்டு அரியானா சட்டமன்றத்தில் சட்டமன்ற உறுப்பினராக பணியாற்றினார் பின்னர் 2014 ஆம் ஆண்டில் பாரதிய சனதா கட்சியில் சேர்ந்தார்  

2019 ஆம் ஆண்டு நடைபெற்ற அரியானா சட்டப் பேரவைத் தேர்தலில், இவர் கைத்தல் தொகுதியில் பாரதிய சனதா கட்சி வேட்பாளராக வெற்றி பெற்றார், இரண்டு முறை வெற்றி பெற்ற இந்திய தேசிய காங்கிரசு கட்சியின் இரன்தீப் சிங் சுர்ச்சேவாலாவை 530 வாக்குகள் வித்தியாசத்தில் தோற்கடித்து மீண்டும் தேர்ந்தெடுக்கப்பட்டார்.
# அர்சோலா



**அர்சோலா** (Harsola, Kaithal) இந்தியாவின் அரியானா மாநிலத்தில் உள்ள கைத்தல் மாவட்டத்தில் அமைந்துள்ள ஒரு கிராமமாகும். மாவட்டத் தலைமையகமான கைத்தலில் இருந்து தொலைவில் அமைந்துள்ளது. அர்சோலா கிராமத்தின் மாவட்டம் மற்றும் துணை மாவட்டத் தலைமையகம் இரண்டும் கைத்தல் நகரமேயாகும். 2009 ஆம் ஆண்டு புள்ளிவிவரங்களின்படி, அர்சோலா கிராமம் ஒரு கிராம பஞ்சாயத்து ஆகும்.  

## மக்கள்தொகையியல்
அஎரோலா கிராமத்தின் பெரும்பாலான மக்கள் இந்துக்கள் ஆவர். பரவலாக பேசப்படும் மொழி அரியான்வி .மொழியாகும்.  

## பள்ளிகள்

- அரசு முதியோர் மேல்நிலைப் பள்ளி.
- எம்டிஎம் (மாசுடர் டெக் சந்த் நினைவு) பொதுப் பள்ளி
- சரசுவதி பொதுப் பள்ளி

## போக்குவரத்து
புதிய கைத்தல் ஆல்ட்டு இரயில் நிலையம் மற்றும் கைத்தல் இரயில் நிலையம் ஆகிய இரண்டும் .அர்சோலா கிராமத்திற்கு அருகிலுள்ள இரயில் நிலையங்களாகும்.  

கைத்தல் பேருந்து நிலையத்திலிருந்து தில்லி, இசார், சண்டிகர், சம்மு மற்றும் பல இடங்களுக்கும் பேருந்து சேவைகள் உள்ளன.
# புவி நடுவரை அண்மிய வட்டணை


**புவி நடுவரை அண்மிய வட்டணை(near-equatorial orbit)** என்பது புவி நடுவரைத் தளத்துக்கு நெருக்கமாக அமையும் வட்டணையாகும். இத்தகைய வட்டணை 0° பாகை சாய்வைக் கொண்டுள்ளது. புவியில், இத்தகைய வட்டணைகள் புவிநடுவரையின் அதே தளத்தில் உள்ள கற்பனையான வான்கோள பெருவட்ட நடுவரையில் உள்ளன. ஒரு புவிநிலைப்பு வட்டணை என்பது ஒரு குறிப்பிட்ட வகை புவிநடுவரை வட்டணையாகும், இது புவி மைய ஒத்தியங்கும் வட்டணையாகும் . புவிநிலைப்பு வட்டணையில் உள்ள செயற்கைக்கோள் புவி மேற்பரப்பில் உள்ள பார்வையாளர்களுக்கு வானத்தில் எப்போதும் ஒரே புள்ளியில் நிலையானதாகத் தோன்றுகிறது.  

புவிநடுவரை வட்டணைகள் நடைமுறையில் பல காரணங்களால் பயன்மிக்கதாக அமைகின்றன. விண்வெளிக்கு மனிதத் தொழில்நுட்ப ஏவுதலுகு, புவிநடுவரைக்கு அருகில் உள்ள தளங்களான, கொரோவில் உள்ள கயானா விண்வெளி மையம், பிரேசிலில் உள்ள அல்காந்தாரா ஏவுதள மையம் போன்றவை, ஏவூர்திக்கு சில கூடுதல் வட்டணை வேகத்தை வழங்குவதால், விண்வெளி நிலையங்களுக்கு ஏற்ற இடங்களாக உள்ளன. புவி சுழற்சி வேகம், நொடிக்கு 460மீ, ஏவப்படும் போது விண்கலத்திற்கு.  

## சாய்வு இல்லாத சுற்றுப்பாதை
**சாயாத வட்டணை** என்பது ஒரு மேற்கோள்தளத்தில் இருந்தான இணத்தள வட்டணையாகும் .முன்னேறும் வட்டணைகளுக்கு வட்டணைச் சாய்வு 0° ஆகவும் பிற்போக்கு சுற்றுப்பாதைகளுக்கு π (180°) ஆகவும்ஆகும்.  

மேற்கோள் தளம் ஒரு பாரிய கோள உடலின் புவிநடுவரைத் தளமாக இருந்தால், இந்த வட்டணைகள் **நிலநடுவரை வட்டணை** என்று அழைக்கப்படுகின்றன, மேலும் சாயாத வட்டனை நிலநடுவரைக்கு அருகிலுள்ள வட்டணையின் ஒரு சிறப்பு நிகழ்வாகும்.  

இருப்பினும், ஒரு சாயாத வட்டணையை நிலநடுவரை மேற்கோள் தளத்திற்கு மட்டும் குறிப்பிட வேண்டிய கட்டாயமில்லை. மேற்கோள் தளம் வான்கோள நடுவரைத் தளம் என்றால், அவை **வான்கோள நடுவரை** வட்டணை என்று அழைக்கப்படுகின்றன.  

சாயாத வட்டணைகளில் கணுக்கள் இல்லாததால், அதனுடன் தொடர்புடைய செவ்வியல் வட்டணைக் கூறுகளும், ஏறுவரிசைக் கணுவின் நெட்டாங்கும் புவியண்மை பருமையும் வரையறுக்கப்படுவதில்லை. இந்த வேளைகளில், ஒரு வட்டணை முழுமையாக விவரிக்கப்படுவதை உறுதிப்படுத்த, மாற்று வட்டணைக் கூறுகள் அல்லது வேறுபட்ட வரையறைகள் பயன்படுத்தப்பட வேண்டும்.  

ஒரு புவிநிலைப்பு வட்டணை என்பது பூமத்திய ரேகை வட்டணையின் புவி ஒத்தியங்கும் வட்டணையின் ஒருவகை எடுத்துக்காட்டு ஆகும், இது புவிநடுவரையுடன் இணைதளத்தில் இருக்கும்.
# 2024 தைவான் குடியரசுத் தலைவர் தேர்தல்


மாகாணங்களும், நிர்வாகப் பிரிவுகளும்]]  
**2024 தைவான் குடியரசுத் தலைவர் தேர்தல்**, தைவான் நாட்டின் குடியரசுத் தலைவர் மற்றும் துணை குடியரசுத் தலவர்களை வாக்காளர்கள் நேரடித் தேர்தல் மூலம் தேர்வு செய்வதாகும். இத்தேர்தல்கள் 13 சனவரி2024.அன்று நடைபெறுகிறது. குடியரசுத் தலைவர் மற்றும் துணை குடியரசு தலைவர் தேர்தல்களில் வெற்றி பெறுபவர்கள் 20 மே 2024 அன்று பதவி ஏற்பர்.  

## குடியரசுத் தலைவர் பதவிக்கான வேட்பாளர்கள்
### கட்சி மற்றும் வேட்பாளர்கள் பெயர்
1. ஜனநாயக முன்னேற்றக் கட்சி - ஹௌ யூ இ
1. குவாமிங்டங் கட்சி - ஜாவ் ஷாவ்-கோங்
1. தைவான் மக்கள் கட்சி -சிந்தியா வூ

## பின்னணி
தைவான் அரசியலமைப்பு சட்டப்படி, குடியரசுத் தலைவரின் பதவிக் காலம் 4 ஆண்டுகள் மட்டுமே. ஜனநாயக முன்னேற்றக் கட்சியைச் சேர்ந்த தற்போதைய குடியரசுத் தலைவர் சாய் இங்-வென் பதவிக் காலம் சனவரி 2024ல் முடிவடைகிறது.  
## கருத்துக் கணிப்புகள்

## தேர்தல் முடிவுகள்
# எசுக்வீலரா கம்பிரசா



**எசுக்வீலரா கம்பிரசா** (தாவர வகைப்பாட்டியல்: *Eschweilera compressa*) என்ற இனமானது, லெசிதிடேசியே (Lecythidaceae) என்ற தாவரக்குடும்பத்தின் கீழ் அமைந்துள்ளது. இந்த தாவரயினம் பிரேசில் நாட்டின், தெற்கு பகுதியில் அதிகம் காணப்படுகிறது. அந்நாட்டில் இதன் வாழிடங்கள் அழிந்து வருவதால், இத்தாவரம் அழிந்து வரும் இனமாக செம்பட்டியல் அமைப்பு அறிவித்துள்ளது. இம்மரம் 3.5 மீட்டர் வரை வளரும் இயல்புடையது. மர வேலைபாடுகளுக்காக இம்மரங்கள் பெருமளவு வெட்டப்படுகின்றன. இந்த இனத்தின் பூக்கள் இருபக்க சமச்சீர் வடிவம் உடையதாகும். இதன் கனியானது, பெட்டகவகையைச்(loculicidal capsule) சார்ந்தது.
# தொழுப்பேடு



**தொழுப்பேடு** என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
தொழுப்பேடு பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.  

## போக்குவரத்து
### தொடருந்து நிலையம்
தொழுப்பேடு பகுதியில் தொடருந்து நிலையம் ஒன்று உள்ளது. திருப்பதி மற்றும் புதுச்சேரி இடையே இயக்கப்படும் தொடருந்து இருமார்க்கங்களிலிருந்தும் தலா ஒரு முறை வீதம் தொழுப்பேடு தொடருந்து நிலையத்தில் இரண்டு முறைகள் நின்று செல்கின்றன.  
## சமயம்
தொழுப்பேடு புறநகரில் அமையப் பெற்றுள்ள சுந்தர விநாயகர் கோயில், இராமகிருஷ்ண சுவாமி மடம் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.  
## உசாத்துணைகள்
# தொழுப்பேடு, செங்கல்பட்டு



**தொழுப்பேடு** என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
தொழுப்பேடு பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.  

## போக்குவரத்து
### தொடருந்து நிலையம்
தொழுப்பேடு பகுதியில் தொடருந்து நிலையம் ஒன்று உள்ளது. திருப்பதி மற்றும் புதுச்சேரி இடையே இயக்கப்படும் தொடருந்து இருமார்க்கங்களிலிருந்தும் தலா ஒரு முறை வீதம் தொழுப்பேடு தொடருந்து நிலையத்தில் இரண்டு முறைகள் நின்று செல்கின்றன.  
## சமயம்
தொழுப்பேடு புறநகரில் அமையப் பெற்றுள்ள சுந்தர விநாயகர் கோயில், இராமகிருஷ்ண சுவாமி மடம் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.  
## உசாத்துணைகள்
# செடேமோனோபோரசு அஃபினிசு


**செடேமோனோபோரசு அபினிசு** (*Stemonoporus affinis*) என்பது திப்டெரோகார்பசியே தாவரக் குடும்பத்தில் உள்ள இருபத்தாறு சிற்றினங்களில் ஒன்றாகும். இதன் வாழிடமாக, ஈரமான வெப்பமண்டல நிலங்கள் உள்ளன. இது இலங்கை நாட்டில் மட்டும் காணப்படும் அகணியத் தாவர்ம் ஆகும். இதனைக் கண்டறிந்த தாவரவியலாளர் தவைட்சு ஆவார்.
# நைக்டையோர்னிசு



***நைக்டையோர்னிசு*** (*Nyctyornis*) என்பது பஞ்சுருட்டான் குடும்பப் பேரினமாகும். இது மெரோபிடே குடும்பத்தில் உள்ள பாசரின் பறவைகளுடன் நெருங்கிய தொடர்புடையது. இந்த பேரினத்தில் இரண்டு சிற்றினங்கள் மட்டுமே அங்கீகரிக்கப்பட்டுள்ளன. இது வெப்பமண்டல தெற்கு மற்றும் தென்கிழக்கு ஆசியாவில் காணப்படுகிறது.  

| *நைக்டையோர்னிசு அமிக்டசு* | சிவப்பு தாடி தேனீ உண்ணும் பறவை | தென்கிழக்காசியா |
| --- | --- | --- |
| *நைக்டையோர்னிசு அதர்டோனி* | காட்டுப் பஞ்சுருட்டான் | இந்தியத் துணைக்கண்டம் மற்றும் தென்கிழக்கு ஆசியாவின் சில பகுதிகள் |
*நைக்டையோர்னிசு* பேரினமானது இயற்கையியலாளர்களான வில்லியம் ஜார்டின் மற்றும் ப்ரிடாக்ஸ் ஜான் செல்பி ஆகியோரால் 1830-ல் அறிமுகப்படுத்தப்பட்டது. இந்த பெயர் பண்டைக் கிரேக்கச் சொல்லான *நக்ட்* என்பதிலிருந்து வந்தது, அதாவது இரவு அல்லது இரவுப்பொழுது என்பதாகும். *ஆர்னிசு* என்றால் பறவை குறிப்பதாகும். 2007-ல் வெளியிடப்பட்ட ஒரு மூலக்கூறு தொகுதி வரலாற்று ஆய்வு, இந்த பேரினமானது அடிப்படையானது மற்றும் தேனீ உண்ணும் குடும்பத்தின் மீதமுள்ள உறுப்பினர்களுடன் ஒரு சகோதர குழுவை உருவாக்குகிறது என்பதைக் காட்டுகிறது.  

மற்ற தேனீ பிடிப்பான்களைப் போலவே, *நைக்டையோர்னிசு* பேரினத்தின் சிற்றினங்களும் நீண்ட வால்கள், நீண்ட கீழ்நோக்கிய அலகு மற்றும் கூர்மையான இறக்கைகள் கொண்ட வண்ணமயமான பறவைகள் ஆகும். இவை பெரிய தேனீ பிடிப்பான் ஆகும். முக்கியமாகப் பச்சை, முக நிறம் இந்தச் சிற்றினத்தின் பெயரினைச் சுட்டிக் காட்டுகிறது. இந்த நிறம் சற்று தொங்கும் தொண்டை இறகுகள் வரை நீண்டு "தாடியை" உருவாக்குகிறது.  

இரண்டு *நைக்டையோர்னிசு* சிற்றினங்கள் மட்டுமே தேனீ பிடிப்பான்கள் ஆகும். இவை கண் பட்டை இல்லாதவை மற்றும் இரு நிற அலகுகளைக் கொண்டுள்ளன.  

மற்ற தேனீ பிடிப்பான்கள் பொதுவாக, முக்கியமாகப் பூச்சிகளை உண்ணுகின்றன. குறிப்பாகத் தேனீக்கள், குளவிகள் மற்றும் ஹார்னெட்டுகள். இவற்றைப் பறந்து செல்லும் போது பிடித்து உண்ணுகின்றன. ஆனால் இவை வேறுபட்ட உத்தியைக் கொண்டுள்ளன. இவை குழுக்களாக அல்லாமல் தனியாகவோ அல்லது இணைகளாகவோ வேட்டையாடுகின்றன. மேலும் நீண்ட நேரம் அசையாமல் அமர்ந்து இரையைத் தொடரும். நீல-தாடி கொண்ட தேனீ-உண்ணும் பறவைகள் பசுமையாக இருக்கும். மேலும் தேனீக்கள் சில நேரங்களில் ஒரு பறவையின் பிரகாசமான நீல தாடியால் ஈர்க்கப்படுகின்றன. இப்பறவையினை பூ எனத் தவறாகக் கூடத் தேனீக்கள் நினைக்கலாம். இவை மணல் கரைகளின் ஓரத்தில் சுரங்கம் போன்ற கூடுகளைக் கட்டுகின்றன.
# அழகிய கண்ணே (2023 திரைப்படம்)



**அழகிய கண்ணே** (*Azhagiya Kanne*) என்பது 2023 ஆம் ஆண்டு வெளியான இந்தியத் தமிழ் மொழி காதல் நாடகத் திரைப்படமாகும். இத்திரைப்படத்தை ஆர். விஜயகுமார் இயக்கியுள்ளார். மேலும், லியோ சிவகுமார் மற்றும் சஞ்சிதா ஷெட்டி ஆகியோர் முக்கிய வேடங்களில் நடித்துள்ளனர். இத்திரைப்படம் 23 சூன் 2023 அன்று வெளியிடப்பட்டது.  

## நடிகர்கள்

- இன்பாவாக லியோ சிவகுமார்
- கஸ்தூரியாக சஞ்சிதா செட்டி
- ஆண்ட்ரூசு
- அமுதவாணன்
- சுஜாதா
- ராஜ்கபூர்
- சிங்கம்புலி
- நமோ நாராயணா
- முல்லை
- பிரபு சாலமன் பிரபு சாலமனாகவே
- விஜய் சேதுபதி விஜய் சேதுபதியாகவே

## தயாரிப்பு
இப்படம் இயக்குநர் சீனு ராமசாமியின் சகோதரரான ஆர்.விஜயகுமார் இயக்குநராக அறிமுகமாகும் படம். பட்டிமன்ற நடுவர் திண்டுக்கல் ஐ. லியோனியின் மகனான லியோ சிவகுமாரின் முதன்மை கதாபாத்திரத்தில் நடிக்கும் முதல் திரைப்படமாகும். அவர் இதற்கு முன்பு *மாமனிதன்* (2022) மற்றும் *கண்ணை நம்பாதே* (2023) ஆகிய படங்களில் துணை வேடங்களில் நடித்திருந்தார். இப்படத்தின் படப்பிடிப்பு 2021 ஆம் ஆண்டின் தொடக்கத்தில் தொடங்கியது.  

சீனு ராமசாமியின் நீண்டகால நண்பராகவும், ஒத்துழைப்பாளராகவும் இருந்ததால், நடிகர் விஜய் சேதுபதி, ஒரு சிறிய தோற்றத்தில் தோன்றுவதற்காக ஒத்துக்கொண்டு ஒரு நாள் மட்டுமே நடித்துக் கொடுத்தார். விஜய் சேதுபதி தனது பாத்திரத்திற்காக சம்பளம் வாங்கவில்லை, மேலும் அவரது அலுவலகத்தில் படப்பிடிப்பை நடத்தவும் அனுமதித்தார். இயக்குநர் பிரபு சாலமன் தனது முதல் முறையா நடிகராக இப்படத்தில் நடித்தார். மேலும், 2021 ஆம் ஆண்டின் தொடக்கத்தில் தனது பகுதிகளை முடித்தார்  

## வரவேற்பு
இப்படம் 23 ஜூன் 2023 அன்று தமிழ்நாடு முழுவதும் வெளியிடப்பட்டது. படத்தை மதிப்பாய்வு செய்து, *டைம்ஸ் ஆஃப் இந்தியாவின்* ஒரு விமர்சகர் பின்வருமாறு எழுதினார், "படத்தின் நோக்கங்கள் சில இடங்களில் நன்றாக உள்ளன, ஆனால் எழுத்து பலவீனமாக உள்ளது அத்தோடு படத்தில் ஆச்சரியங்கள் அல்லது திருப்பங்கள் இல்லை". *ஃபிலிமிபீட்டின்* ஒரு விமர்சகர் "கணிக்கக்கூடிய திரைக்கதை படம் பெரிய தாக்கத்தை ஏற்படுத்தாமல் தடுக்கிறது" என்று குறிப்பிட்டார். *தி இந்து* மற்றும் *தினபூமி* நாளிதழ்களின் விமர்சகர்களும் படத்திற்கு நடுநிலையான விமர்சனங்களை வழங்கினர்.
# பக்ரோட் பள்ளத்தாக்கு



**பக்ரோட் பள்ளத்தாக்கு** ( *Bagrot Valley* ) என்பது வட பாக்கித்தானின் கில்கிட்-பால்டிஸ்தான் பகுதியில் உள்ள காரகோரம் மலைத் தொடரில் உள்ள ஒரு பள்ளத்தாக்கு ஆகும். பக்ரோட் ஆறு வடக்கிலிருந்து பள்ளத்தாக்கின் தென்மேற்கு நோக்கி பள்ளத்தாக்கு வழியாக பாய்கிறது. சலாலாபாத் மற்றும் ஓசிகந்தாசு கிராமத்திற்கு தண்ணீரை வழங்குகிறது. பின்னர் கில்கிட் ஆறுடன் கலக்கிறது.  

## நிலவியல்
பக்ரோட் பள்ளத்தாக்கு கடல் மட்டத்திலிருந்து 2,500 முதல் 4500 மீட்டர் வரை நீண்டுள்ளது. முன்னர் பர்புய் என்று அழைக்கப்பட்ட பர்பு என்ற பகுதி பள்ளத்தாக்கின் முக்கிய இடமாகும். இதன் நிலப்பரப்பு மற்றும் இராகபோசி ( 7788 மீ), திரன் ( 7266 மீ ) , பில்சார் டோபானி ( 6138 மீ ) மற்றும் கடல் மட்டத்திலிருந்து ஆறாயிரம் மீட்டர்களை தாண்டிய பபுராச், மியார் சிகரம், கோடேலி போன்ற பல உயரமான மலைகளுக்கும் பெயர் பெற்றது. கடல் மட்டத்திலிருந்து ஆறாயிரம் மீட்டர்களை தாண்டிய பல சிகரங்கள் பள்ளத்தாக்கைச் சூழ்ந்துள்ளன. அங்கிருந்து பக்ரோட் ஆற்றை உருவாக்கும் பல சிற்றாறுகளும் காணப்படுகின்றன. T பக்ரோட் ஆறு சலாலாபாத் மற்றும் ஓசிகந்தாசு உட்பட பள்ளத்தாக்கின் அனைத்து கிராமங்களையும் கடந்து கில்கிட் ஆறுடன் கலக்கிறது.  

பக்ரோட்டின் அனைத்து கிராமங்களிலும் சினா மொழி பேசப்படுகிறது. பக்ரோட் பள்ளத்தாக்கின் வட்டார மொழி தனித்தன்மை வாய்ந்தது. மேலும் உள்ளூர் வாழ்க்கை முறை, உணவு மற்றும் கலாச்சாரம் போன்றவை. பகோரே ஒரு இனக்குழுவை உருவாக்குகிறது.  

## சுற்றுலா மற்றும் பொருளாதாரம்
கோடைக்காலத்தில் சுற்றுலாப் பயணிகள் இந்த பள்ளத்தாக்குக்கு அதிக அளவில் வருகை தருகின்றனர். பள்ளத்தாக்கு கில்கிட் நகரத்திலிருந்து அரை மணி நேரப் பயணத்தில் உள்ளது. பக்ரோட் பள்ளத்தாக்கை நோக்கி இராகபோசி மலையின் அருகேயுள்ள, பசுமையான காடுகள் முகாமிடுவதற்கு சிறந்த இடமாகும். இந்த பள்ளத்தாக்கு அதன் பழங்கள் மற்றும் காய்கறிகளுக்கும், பனிப்பாறைகள் மற்றும் உயரமான சிகரங்களுக்கும் பெயர் பெற்றது. காய்கறிகள், பழங்கள் மற்றும் பிற பருவகால பயிர்கள் மற்றும் கோடை காலத்தில் பனிப்பாறைகளில் இருந்து வரும் பனி பள்ளத்தாக்கில் இருந்து தலைநகர் கில்கிட்க்கு கொண்டு செல்லப்படுகிறது.  

கமாரன், சினக்கர், ததுச்சி, புல்ச்சி, சிரா, பர்பு, கோப்பாய், கோசோனார், சாட், கார்கோ மற்றும் சிலிலி ஆகிய கிராமங்கள் பள்ளத்தாக்கில் அமைந்துள்ளன. மேலும், உலோகம் இல்லாத சாலையால் ஒன்றோடொன்று இணைக்கப்பட்டுள்ளன. பள்ளத்தாக்கின் இருபுறமும் உள்ள கிராமங்கள் இயங்கு கம்பிவட ஊர்தி (பொருட்கள் மற்றும் கால்நடைகளை எளிதாக கொண்டு செல்ல அனுமதிக்கின்றன) மற்றும் மரப்பாலங்கள் வழியாக இணைக்கப்பட்டுள்ளன. ஆறு காரகோரம் மலைத்தொடரின் பனிப்பாறைகளிலிருந்து வரும் நீரால் நிரப்பப்பட்டு கீழே செல்கிறது. இங்கு வாழும் மக்களின் முக்கிய பொருளாதாரம் விவசாயமாக இருப்பினும், காரகோரம் நெடுஞ்சாலையின் சமீபத்திய கட்டுமானத்துடன், சிறிய திரையரங்குகள், மலை உபகரணங்கள் மற்றும் ஆடைகளுக்கான சில்லறை விற்பனை நிலையங்கள் மற்றும் பார்வையாளர்களுக்கு வசதியாக சிறிய தங்கும் விடுதிகள் திறந்துள்ளதால், இப்பகுதி மேற்கத்திய நாகரீகத்திற்கு வெளிப்படுத்தப்பட்டுள்ளது.  

உள்ளூர்வாசிகள் கோதுமை, தக்காளி, உருளைக்கிழங்கு, ஆப்பிள், பேரிக்காய், பேரிக்காய் போன்றவற்றை பள்ளத்தாக்கில் வளர்க்கின்றனர்.  

## அருகிலுள்ள நகரங்கள் மற்றும் பள்ளத்தாக்குகள்

- கன்சா பள்ளத்தாக்கு
- கில்கித்
- நால்தார் பள்ளத்தாக்கு
# டி.தொரெச்சு



**டி. தொரெச்சு** (*T.Torechu*) என்பவர் இந்திய நாட்டின் நாகாலாந்து மாநிலத்தினைச் சேர்ந்த ஆசிரியர் மற்றும் அரசியல்வாதி ஆவார். இவர் 1948 ஆம் ஆண்டு பிறந்தார். 2019 ஆம் ஆண்டு டிசம்பர் மாதம் 16 ஆம் தேதியன்று இறந்தார். நாகாலாந்து மக்கள் முன்னணியைச் சேர்ந்த இவர் நாகாலாந்து சட்டமன்றத்தில் சட்டமன்ற உறுப்பினராக இருந்தார்.  

## சுயசரிதை
அரசியலில் சேருவதற்கு முன்பு டோரெச்சு அரசு ஆசிரியராக இருந்தார். பின்னர், இவர் நாகாலாந்து மக்கள் முன்னணி கட்சியில் சேர்ந்தார். , 2013 ஆம் ஆண்டு மற்றும் 2018 ஆம் ஆண்டுகளில் புங்க்ரோ கிஃபிரே தொகுதியிலிருந்து தேர்ந்தெடுக்கப்பட்டார்.  

டி. தொரெச்சு 2019 ஆம் ஆண்டு டிசம்பர் மாதம் 16 ஆம் தேதியன்று தனது 71வது வயதில் இறந்தார்.
# நா. கார்த்திக்

**நா.கார்த்திக்** (*N. Karthik*, 1 சூன் 1964) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சிங்காநல்லூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | சிங்காநல்லூர் | திமுக | 75,459 | 40.02 |
# தான்யர்


**தான்யர்** ( *Danyor* ) (தான்யோர் எனவும் அழைக்கப்படுகிறது) என்பது கில்கித் மாவட்டத்தில் கில்கிட்-பால்டிஸ்தானின் தலைநகரின் புறநகரில் கில்கித் ஆற்றின் குறுக்கே அமைந்துள்ள ஒரு நகரமாகும். இது பசுமையான வயல்களுக்கும், பாப்லர் மரங்களுக்கும் பெயர் பெற்றது. உலகின் மிக உயரமான நடைபாதை சாலை காரகோரம் நெடுஞ்சாலை இதன் நிலப்பரப்பு வழியாக செல்கிறது.  

## முக்கிய இடங்கள்

தான்யர் சுரங்கப்பாதைக்கு மேலே உள்ள சா சுல்தான் அலி ஆரிப் ராவின் ஆலயம், காரகோரம் நெடுஞ்சாலைக்கு அருகிலுள்ள சீனக் கல்லறை மற்றும் சிகாசு பகுதியில் உள்ள பாறைக் கல்வெட்டுகள் ஆகியவை சுற்றுலாப் பயணிகளை ஈர்க்கும் முக்கிய இடங்களாகும். தற்போது சேதமடைந்து காணப்படும் அரை நூற்றாண்டுக்கு முன்பு கட்டப்பட்ட சீனாவின் தான்யர் தொங்கு பாலம், மிகவும் ஆச்சரியமானது. இது காரகோரம் சர்வதேசப் பல்கலைகழக வளாகத்தை நகரத்துடன் இணைக்கிறது. பாலத்தின் தான்யரின் முனையானது, ஐந்து தசாப்தங்களுக்கு முன்னர் எந்த முறையான பொறியியல் உபகரணங்களும் இல்லாமல் உள்ளூர் மக்களால் கட்டப்பட்ட ஒற்றை-வழி சுரங்கப்பாதையில் இணைக்கப்பட்டுள்ளது. கோடை காலங்களில், உடைந்த சீனப் பாலத்தின் கீழ் உள்ள இங்குள்ள நீரூற்றுகளுக்கு உள்ளூர் சுற்றுலாப் பயணிகள் அடிக்கடி வருகை தருகின்றனர்.  

### உடைந்த சீனப் பாலம்
கில்கிட்-பால்டிஸ்தானில் உள்ள பழமையான மற்றும் மிக நீளமான பாலங்களில் ஒன்று காரகோரம் நெடுஞ்சாலையில் கில்கிட் ஆற்றின் மீது கட்டப்பட்ட சீனப் பாலம் ஆகும். அடித்தளத்தின் ஏற்பட்ட சேதம் காரணமாக 2009 ஆம் ஆண்டில் பாலத்தின் ஒரு பகுதி இடிந்து விழுந்தது. ஆரம்பத்தில், ஒன்பது தூண்களில் இரண்டு ஆற்றில் விழுந்தன. பின்னர் நிலையற்ற அமைப்பு காரணமாக, மற்றொரு தூணும் இடிந்து விழுந்தது. இணைப்பு துண்டிக்கப்பட்டதால் பாலம் மூடப்பட்டது. மேலும், அதன் அருகே புதிய பாலம் திட்டமிடப்பட்டு ஏப்ரல் 2016 இல் நிறைவடைந்தது. பாலத்தின் முனைகளில் இரண்டு காவலர் குடியிருப்புகள் இருந்தன.  

## அருகிலுள்ள இடங்கள்

- கில்கித்
- ஜலாலாபாத்
- நோமல் பள்ளத்தாக்கு
- பக்ரோட் பள்ளத்தாக்கு
# மால்கம் இசுபெல்மேன்



**மால்கம் இசுபெல்மேன்** என்பவர் அமெரிக்க நாட்டு திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் எம்பயர் (2015) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.  

## தொழில்
இவர் 2010 ஆம் ஆண்டு வெளியான 'அவர் பேமிலி வெட்டிங்' என்ற திரைப்படத்தின் மூலம் திரைக்கதையை எழுத்தாளராக அறிமுகம் ஆனார். அதை தொடர்ந்து பிப்ரவரி 2015 இல், எம்பயர் என்ற தொலைக்காட்சி தொடரின் பல அத்தியாயங்களுக்கு திரைக்கதை எழுதியுள்ளார். திசம்பர் 2019 இல், அவர் ஆப்பிள் டிவி+ தொடரான 'துருத் பி டோல்ட்' (2019) இல் தயாரிப்பாளராகப் பணியாற்றினார். அத்துடன் பிப்ரவரி 2021 இல், ஸ்பெல்மேன் எப்எக்ஸ் தொடரான ஹிப் ஹாப் அன்கவர்டு (2021) இல் நிர்வாக தயாரிப்பாளராக பணியாற்றினார்.  

இவர் மார்ச்சு 2021 இல், மார்வெல் திரைப் பிரபஞ்சத்தில் அமைக்கப்பட்ட டிஸ்னி+ தொடரான பால்கன் அண்ட் வின்டர் சோல்ஜர் (2021) இல் பணியாற்றியதன் மூலம் குறிப்பிடத்தக்கவர் ஆனார். பின்னர் திசம்பர் 2021 இல், பெல்-ஏர் என்ற தொடரில் எழுத்தாளர் மற்றும் நிர்வாக தயாரிப்பாளராக பணியாற்றினார். அதை தொடர்ந்து இடாலன் முசனுடன் இணைந்து மார்வெல் திரைப் பிரபஞ்ச படமான கேப்டன் அமெரிக்கா: பிரேவ் நியூ வேர்ல்டு என்ற திரைப்படத்திற்கு கதை எழுதியுள்ளார்.  

## திரைப்படம்
| ஆண்டு | ஆண்டு | எழுத்தாளர் | தயாரிப்பாளர் |
| --- | --- | --- | --- |
| 2010 | அவர் பேமிலி வெட்டிங் |  |  |
| 2025 | கேப்டன் அமெரிக்கா: பிரேவ் நியூ வேர்ல்டு |  |  |
| 2025 | சிபான் | } |  |
# சேலைவாயல்



**சேலைவாயல்** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, கொடுங்கையூர் பகுதிக்கு அருகில் சேலைவாயல் அமையப் பெற்றுள்ளது.  

## கல்வி
சென்னைப் பல்கலைக்கழகத்துடன் இணைக்கப்பட்டுள்ள திருத்தங்கல் நாடார் கல்லூரி என்ற தனியார் கல்வி நிறுவனம், சேலைவாயல் பகுதியில் நிறுவப்பட்டுள்ளது.  
## உசாத்துணைகள்
# இடாலன் முசன்



**இடாலன் முசன்** என்பவர் அமெரிக்க நாட்டு திரைக்கதை ஆசிரியர் ஆவார். இவர் அயர்ன் ஸ்கை: தி கமிங் ரேஸ் (2019) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.  

## தொழில்
இவர் 2007 ஆம் ஆண்டில் வெளியான 'தி கோல்டன் காம்பசு' என்ற நிகழ்ப்பட ஆட்டத்தின் மூலம் திரைக்கதை ஆசிரியராக தனது திரைத்துறை வாழ்க்கையை தொடங்கினார். அதை தொடர்ந்து 2009 ஆம் ஆண்டில் வெளியான 'சீ வாட் ஐ ஆம் சேயிங்: தி டெஃப் என்டர்டெய்னர்ஸ் டாக்குமெண்டரி'' என்ற ஆவணப்படத்தில் எழுத்தாளராக பணியாற்றினார். பின்னர் நவம்பர் 2012 இல், ஜெரேமியா ஹார்மிற்கு திரைக்கதை எழுத அவர் பணியமர்த்தப்பட்டார். பின்னர் 2014 இல், அவர் 'ஐயன் ஸ்கை: தி கமிங் ரேஸ்' என்ற கற்பனைத் திரைப்படத்திற்கு திரைக்கதை எழுதினார்.  

இவர் 2021 ஆம் ஆண்டில் மார்வெல் திரைப் பிரபஞ்சத் தொடரான பால்கன் அண்ட் வின்டர் சோல்ஜருக்கு "ட்ரூத்" என்ற தலைப்பில் ஒரு அத்தியாயத்தை இந்தத் தொடரை உருவாக்கிய மால்கம் ஸ்பெல்மேனுடன் இணைந்து எழுதினார். அத்துடன் மார்வெல் திரைப் பிரபஞ்சத் திரைப்படமான கேப்டன் அமெரிக்கா: பிரேவ் நியூ வேர்ல்டு (2024) உடன் இணைந்து எழுதுவதன் மூலம் அவர் குறிப்பிடத்தக்கவர் ஆனார்.
# நாது சா லபானா



**நாது சா லபானா** (*Nadu Shah Labana*) இந்தியாவைச் சேர்ந்த ஒரு முக்கியமான சீக்கியப் பிரமுகர் ஆவார். நாதா சா என்ற பெயராலும் இவர் அறியப்படுகிறார். குரு கோவிந்த் சிங்கின் சீக்கிய பக்தராக இருந்த இவர், பஞ்சகுலாவிற்கு அருகிலுள்ள நாதாவில் நடைபெற்ற பங்கனி போரில் இவர் செய்த சேவைக்காக நன்கு அறியப்பட்டார். இந்த இடம் யாத்திரை தலமாக மாறும் என்றும், இது நாதா சாவின் பெயரால் அழைக்கப்படும் என்றும் குரு கோவிந்த் சிங் தீர்க்கதரிசனம் கூறினார். நாதா சாகிப் குருத்வாரா இவரது சேவையை நினைவுகூரும் இடமாகும்.
# பெர்லின் (தொலைக்காட்சித் தொடர்)



**பெர்லின்** என்பது 29 திசம்பர் 2023 ஆம் ஆண்டு முதல் ஒளிபரப்பாகும் எசுப்பானிய நாட்டு குற்றவியல் கொள்ளை பரபரப்பூட்டும் தொலைக்காட்சி நாடகத் தொடர் ஆகும். இந்த தொடர் நெற்ஃபிளிக்சுக்காக அலெக்சு பினா மற்றும் எஸ்தர் மார்டினெஸ் லோபாடோ ஆகியோரால் உருவாக்கப்பட்டது.  

இது அசல் தொடரின் 1 மற்றும் 2 பருவங்களின் நிகழ்வுகளுக்கு முன், "பெர்லின்" என அழைக்கப்படும் ஆண்ட்ரேஸ் டி போனோலோசாவின் வாழ்க்கையை மையமாக வைத்து, மணி ஹெய்ஸ்ட் தொடரின் முன்னோடியாக இந்தத் தொடர் செயல்படுகிறது.  

இதில் பெட்ரோ அலோன்சோ, மிச்செல் ஜென்னர், டிரிஸ்டன் உல்லோவா, பெகோனா வர்காஸ் மற்றும் ஜூலியோ பெனா பெர்னாண்டசு ஆகியோர் நடித்துள்ளனர். இந்தத் தொடர் 29 டிசம்பர் 2023 அன்று நெற்ஃபிளிக்சு இல் தமிழ் மொழி உட்பட பல மொழிகளில் திரையிடப்பட்டது மற்றும் எட்டு அத்தியாயங்களைக் கொண்டுள்ளது.
# ஜீ கன்னடம்



**ஜீ கன்னடா** என்பது ஒரு இந்திய-கன்னட மொழி பொழுதுபோக்கு கட்டணத் தொலைக்காட்சி சேவை ஆகும். இது மே 11, 2006 ஆம் ஆண்டு பெங்களூர், கருநாடகத்தை தலைமயிடமாகக் கொண்டு தொடங்கப் பட்டது மற்றும் இது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமானது ஆகும். இது கன்னடத்தின் முதல் பிரதான செயற்கைக்கோள் அலைவரிசை ஆகவும் உள்ளது.  

## வரலாறு
இது மே 2005 இல் தொடங்கப்பட்ட ஜீ தெலுங்கு தொலைக்காட்சிக்கு பிறகு, இரண்டாவது தென்னிந்திய அலைவரிசையாக மே 11, 2006 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது.  

2014 இல், ஜீ கன்னட வெளிர் நீல சின்னம் பிரகாசமான சிவப்பு மற்றும் நீலத்திற்கு வழிவகுத்தது. 15 அக்டோபர் 2017 அன்று, ஜீ நெட்வொர்க்கின் வெள்ளி விழாவை ஒட்டி, அனைத்து ஜீ அலைவரிசைகளும் வட்ட வடிவ சின்னமாக மறுபெயரிடப்பட்டது.
# தேசிய அறிவியல் தொடர்பு மற்றும் தகவல் வள நிறுவனம்

**தேசிய அறிவியல் தொடர்பு மற்றும் தகவல் வள நிறுவனம்** (*National Institute of Science Communication and Information Resources*) இந்தியாவின் புது தில்லியில் அமைந்துள்ள அரசுசார் நிறுவனம் ஆகும். இது இந்தியாவில் 2002-ல் நிறுவப்பட்ட தகவல் அறிவியல் தொடர்பான நிறுவனம் ஆகும். 2021ஆம் ஆண்டில், இந்த நிறுவனம் தேசிய அறிவியல், தொழில்நுட்பம் மற்றும் மேம்பாட்டு ஆய்வுகள் நிறுவனத்துடன் இணைக்கப்பட்ட தேசிய அறிவியல் தொடர்பு மற்றும் கொள்கை ஆராய்ச்சி நிறுவனம் ஆனது. இது இந்தியாவில் உள்ள 38 ஆய்வகங்கள் மற்றும் நிறுவனங்களை உள்ளடக்கிய அறிவியல் மற்றும் தொழிலக ஆய்வு மன்றத்தின் கீழ் இயங்குகிறது. இந்நிறுவனம் அறிவியல் தொடர்பான பல ஆய்வு இதழ்கள் மற்றும் இதழ்களை வெளியிடுகிறது.  

## வரலாறு
2002-ல், அறிவியல் மற்றும் தொழிலக ஆய்வு மன்றத்தின் கீழ் 1952-ல் தொடங்கப்பட்ட இந்திய அறிவியல் ஆவண மையம் தேசிய அறிவியல் தொடர்பு நிறுவனத்துடன் இணைக்கப்பட்டு தேசிய அறிவியல் தகவல் தொடர்பு மற்றும் தகவல் வள நிறுவனமாக உருவாகியது.  

## பொதுச் சேவைகள்
- மின் பதிப்பகம்
- தொகுத்தல்
- அட்டவணைப்படுத்துதல்
- அச்சு & தயாரிப்பு
- உலர்தாவர தயாரிப்பு நுட்பங்கள்
- தாவர வகைப்பாட்டியல் மற்றும் அடையாளம் காணல்
- கச்சா தாவரங்கள் சார்ந்த தயாரிப்புகளை அடையாளம் காணுதல்
- உள்ளடக்கங்கள், சுருக்கங்கள் மற்றும் புகைப்பட நகல் சேவை (CAPS)
- அறிவியல் மற்றும் தொழிலக ஆய்வு மன்ற அறிவு நுழைவாயில்
- ஆவண நகல் விநியோக சேவைகள்
- ஆய்வுக்கட்டுரைகள் தேடல் சேவைகள்
- பன்னாட்டுத் தர தொடர் எண்
- அறிவியல் தொடர்பு, எண்ணிம நூலகங்கள், தகவல் தொழில்நுட்பம் மற்றும் நூலக தானியக்கம் போன்றவற்றில் குறுகிய கால படிப்புகள்.
- மொழிபெயர்ப்பு சேவைகள்
- பயிற்சி திட்டங்கள்

## தேசிய அறிவியல் நூலகப் பொதுச்சேவைகள்

## திறந்த அணுகல்
இந்நிறுவனத்தால் வெளியிடப்படும் 18 ஆய்விதழ்கள் மற்றும் 3 பிரபலமான அறிவியல் இதழ்கள் (*சயின்சு ரிப்போர்ட்டர்* மற்றும் இதன் இந்தி மற்றும் உருது பதிப்புகள்) இணைய வெளியீடுகள் களஞ்சிய இணையதளத்தில் திறந்த அணுகலாகக் கிடைக்கின்றது.  

### ஆய்விதழ்கள்

### அறிவியல் இதழ்கள்

### களஞ்சியம்
- இயற்கை பொருட்கள் களஞ்சியம் (NPARR)

## தகவல் அறிவியலில் இணைநிதி
இந்நிறுவனம் தகவல் அறிவியலில் இணைநிதியினை இரண்டு வருட முதுகலை பட்டப்படிப்பு அளவிலான படிப்பிற்கு வழங்குகிறது.
# தூலியம்(III) செலீனேட்டு



**தூலியம்(III) செலீனேட்டு** (*Thulium(III) selenate*) என்பது Tm<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும்.  

## தயாரிப்பு
தூலியம்(III) ஆக்சைடுடன் செலீனிக்கு அமிலக கரைசலைச் சேர்த்து வினைபுரியச் செய்து படிகமாக்கினால் தூலியம்(III) செலீனேட்டு உருவாகும். நீரிய அமோனியம் செலீனேட்டு கரைசலுடன் தூலியம்(III) செலீனேட்டை சேர்த்து வினைபுரியச் செய்து படிகமாக்கினால் NH<sub>4</sub>Tm(SeO<sub>4</sub>)<sub>2</sub>·3H<sub>2</sub>O நீரேற்றைப் பெறலாம்.  

துலியம்(III) செலினேட்டு  அதிக வெப்பநிலையில் சிதைவடைகிறது. Tm<sub>2</sub>(SeO<sub>3</sub>)<sub>3</sub> வழியாக செலுத்தப்படும் போது  இறுதியாக ஆக்சைடான் Tm<sub>2</sub>O<sub>3</sub>. உருவாகிறது.
# பட்சிராஜா பிலிம்ஸ்

**பட்சிராஜா பிலிம்ஸ்** (*Pakshiraja Films*) என்பது இந்தியாவின் தமிழ்நாட்டின் கோயம்புத்தூரில் இருந்த ஒரு இந்திய திரைப்பட தயாரிப்பு நிறுவனமாகும். இது திரைப்பட இயக்குநர் எஸ். எம். ஸ்ரீராமுலு நாயுடுவுக்கு சொந்தமானது. 1937 முதல் 1945 வரை நிறுவனம் செண்ட்ரல் ஸ்டுடியோவில் இருந்து திரைப்படங்களை வெளியிட்டது. ஆனால் பின்னர் 1945 முதல் நிறுவனம் தனது சொந்த திரைப்பட படப்பிடிப்பு வளாகமாக பட்சிராஜா ஸ்டுடியோஸ் என்ற பெயரில் படப்பிடிப்பு வளாகத்தை வைத்திருந்தது.  

## மேலும் பார்க்கவும்
- செண்ட்ரல் ஸ்டுடியோஸ்
- பட்சிராஜா ஸ்டுடியோஸ்
# அடித்தள பூக்கும் தாவரம்


**அடித்தள பூக்கும் தாவரம்** (தாவர வகைப்பாட்டியல் : basal angiosperms) என்பது இருபெரும் பூக்கும் தாவரப்பிரிவுகளில் ஒன்றாகும். மற்றொன்று, இடை பூக்கும் தாவரம் ஆகும். அடித்தள பூக்கும் தாவரம், பெரும்பாலான பூக்கும் தாவரப் பரம்பரையிலிருந்து வேறுபட்டுள்ளது. எனவே, இவை, **அனிட்டா தரம்** (*ANITA)* என்று அழைக்கப்படுகின்றன. இது *அம்போரெல்லா* (நியூ கலிடோனியாவின் புதர் வகை), நிம்ஃபீல்ஸ் (நீர் அல்லிகளும், வேறு சில நீர்வாழ் தாவரங்களும்), ஆசுட்ரோபைலியேல்சு (மர நறுமண தாவரங்கள், சோம்பு<small>(star anise)</small>) ஆகியவற்றினை உள்ளடக்கியுள்ளது.  

நூறாயிரக்கணக்கான மெய்இருவித்திலி, ஒருவித்திலை, மாக்னோலிட்களுடன்(magnoliids) ஒப்பிடும்போது, இவ்வகைத் தாவரங்கள் சில நூறு இனங்கள் மட்டுமே உள்ளன. இடை பூக்கும் தாவரம் உள்ளடக்கிய ஐந்து குழுக்கள், ஒன்றுக்கொன்று வேறுபடுவதற்கு முன்பு, அவைகள் இம்முன்னோடி பூக்குந்தாவரப் பரம்பரையிலிருந்து பிரிந்துள்ளன.  

## தாவரத் தொகுதிமரபு

*அம்போரெல்லா*, நிம்ஃபீல்சு, ஆசுட்ரோபைலியேல்சு என்பன வரிசையில், மற்ற அனைத்து பூக்குந்தாவரங்களுக்கு அடிப்படையாக அமைந்துள்ளன.
# சிகார்


**சிகார்** ( Shigar) என்பது இதே பெயரிலுள்ள சிகார் மாவட்டத்தின் தலைமையகமும் மற்றும் வடக்கு பாக்கித்தானில் உள்ள கில்கிட்-பால்டிஸ்தானின் பல்திஸ்தான் பிரிவில் உள்ள வட்டமும் ஆகும். இது பிராந்தியத்தின் மிகவும் தொலைதூரப் பகுதியில் சிகார் ஆற்றின் கரையில் அமைந்துள்ளது. சுற்றுலாப் பயணிகள் மற்றும் மலையேற்றம் செய்பவர்களுக்கு இது ஒரு பிரபலமான தளம். மேலும், இது பல்வேறு சமூகங்களுடன் தொடர்புடைய கட்டடக்கலை முக்கியத்துவம் வாய்ந்த பல வரலாற்று கட்டிடங்களைக் கொண்டுள்ளது.  

இந்த நகரத்தில் கிட்டத்தட்ட திபெத்திய வம்சாவளியைச் சேர்ந்த பால்டி மக்கள் மட்டுமே வசிக்கின்றனர். ஏறக்குறைய 65% மக்கள் சியா இசுலாம் பிரிவைச் சேர்ந்தவர்கள். 26% பேர் நூர்பக்சி பிரிவைச் சேர்ந்தவர்கள். மீதமுள்ளவர்கள் சன்னி இசுலாம் பிரிவைச் சேர்ந்தவர்கள். சிகார் பள்ளத்தாக்கு வழியாக, காரகோரம் மலைத்தொடரை அடையலாம். இதில் கே-2 கொடுமுடி உட்பட ஐந்து எண்ணாயிரம் மீட்டரை மீறும் மலைகள் உள்ளன.  

## வரலாறு
பாரம்பரியத்தின் படி, சூபித் துறவி சையத் அலி அம்தானி 14 ஆம் நூற்றாண்டின் பிற்பகுதியில் சிகாருக்கு வந்து உள்ளூர் மக்களை இசுலாத்திற்கு மாற்றினார். இன்றுவரை, இப்பகுதியில் பள்ளிவாசல்கள் மற்றும் மதப் பள்ளிகள் உள்ளன.  

## சுற்றுலா அம்சங்கள்

நகரத்தில் உள்ள பிரபலமான சுற்றுலா இடங்கள்:  

- சிகார் கோட்டை
- அம்புரிக் பள்ளிவாசல்
- கான்கா -இ-முஅல்லா சிகார்

## காலநிலை
சிகார் குளிர்ந்த பாலைவன காலநிலையைக் கொண்டுள்ளது ( கோப்பன் ).  

## புகைப்படங்கள்
# நீலாம்பூர்



**நீலாம்பூர்** என்பது இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, நீலாம்பூர் பகுதி அமைந்துள்ளது.  

## கல்வி
பூ. சா. கோ. தொழில்நுட்பம் மற்றும் பயன்பாட்டு ஆராய்ச்சி கல்வி நிறுவனம் மற்றும் கதிர் பொறியியல் கல்லூரி ஆகிய தனியார் கல்வி நிறுவனங்கள் நீலாம்பூர் பகுதியில் அமையப் பெற்றுள்ளன.  
## சமயம்
நீலாம்பூர் பகுதியில் அமையப் பெற்றுள்ள  
வருண பகவான் கோயில் மாரியம்மன் கோயில்  
வேடசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.  
## உசாத்துணைகள்
# மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம்



**மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம்** (*Central Institute of Petrochemicals Engineering & Technology*) இந்தியாவின் அரியானா மாநிலம் சோனிபத்து மாவட்டத்திலுள்ள முர்தால் கிராமத்தில் அமைந்துள்ளது. ஒரு பொதுத்துறை பொறியியல் நிறுவனமான இது முன்னதாக முர்தால் மத்திய நெகிழிப் பொறியியல் மற்றும் தொழில்நுட்ப நிறுவனம் என்ற பெயரால் அறியப்பட்டது. அரியானா மாநில முதல்வர் முதல்வர் மனோகர் லால் கட்டாரால் 2017 ஆம் ஆண்டில் இந்நிறுவனம் நிறுவப்பட்டு திறந்து வைக்கப்பட்டடது. மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம் தீன்பந்து சோட்டு ராம் அறிவியல் மற்றும் தொழில்நுட்ப பல்கலைக்கழக வளாகத்தில் 10 ஏக்கர் நிலப்பரப்பில் பரவியுள்ளது.
# ஏரிதெசு இலாரன்சியே


<div>Rchb.f.</div>  
|-  
|}  

**ஏரிதெசு இலாரன்சியே** (தாவர வகைப்பாட்டியல்: *Aerides lawrenceae*) என்பது ஆர்கிடேசி குடும்பத்தில் உள்ள ஒரு வகை தாவர இனமாகும் . இது பிலிப்பைன்சுக்கு மட்டுமே சொந்தமானது . அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான தாழ்நிலக் காடுகள் ஆகும். இது வாழ்விட இழப்பு, அதிக திரட்டல் ஆகியவற்றால் அருகிய இனமாக மாறியுள்ளது.  

## வளரியல்பு
மிந்தனாவோ, செபு தீவுகளில் குறைந்த உயரத்தில் பொலிவாக ஒளிரும் சூழலில் வளரும், *ஏரிதெசு இலாரென்சியே* 5 வயது வரையிலான வலுவான இனமாகும்.&nbsp;அடி (1.5 மீட்டர்) உயரம். இது சில நேரங்களில் ஊசலாடுகிறது. மஞ்சரியில் 30 நறுமணம் மிக்க மலர்கள் உள்ளன, ஒவ்வொன்றும் சுமார் 4&nbsp;குறுக்கே செ.மீ. குறுக்களவு கொண்டது. இது இலையுதிர் காலத்தில் பூக்கும்.